Katharina-von-Siena-Kirche (Favoritn)

De Katharina-von-Siena-Kiach'n is a remisch-katholische Filialkiach'n in da Kundratstråß'n 5 im 10. Weana Beziak Favoritn. Se håt uasprüngli den Nauman Heilig-Kreuz-Kiach'n tråg'n. G'schicht' Joahrzehntelaung is aun dera Stöi nua'r a Barack'nkiach'n g'staund'n, eascht in de 1960ga Jahrln is a mobila Kiach'nbau aufg'stöit wua'n. Mobil drum, weu ma plant håt, ohne greßare Kost'n de Kiach'n imma wieda auf- und wiedarum ohbau'n zu kenna. Da Grund woa, dass ma scho bei da Planung auf de meglich'n Vaändarungan in da Eihwohnazoi von dera Geg'nd Rücksicht håt nehma woi'n. Olladings is dea Bau daunn a Daualösung blieb'n. De Kiach'n is a Hoizleimbinda-Konstrukteaun mit an quadratisch'n Grundriss. Seit 1988 is de Heilig-Kreuz-Kiach'n nimma Filialkiach'n von da Pfoakiach'n Maria vom Berge Karmel blieb'n, sundan söwa zua Pfoakiach'n g'måcht und da hl. Katharina von Siena g'weicht wua'n. Seit 1. Novemba 2015 is de Kiach'n jetzt'n a Filialkiach'n von da Pfoakiach'n Göttliche Barmherzigkeit. Literatua Ann Katrin Bäumler und Andreas Zeese: Wiener Kirchenbau nach 1945: Von Rudolf Schwarz bis Heinz Tesar, Technische Universität Wien Abteilung Kunstgeschichte Wien 2007, Seite 33f. im Netz Homepage der Pfarre Katharina von Siena Beleg